| 10. november 2022 |
| --- |
|  |
|  |

| Center for Drift, Tilsyn og Jura Beskæftigelses- og Integrationsforvaltningen |
| --- |
| Tilbudsindhentning for virksomhedsrettet indsats til bekæmpelse af ubevidst diskrimination 2023 |

1. **Indledning**

Beskæftigelses- og Integrationsforvaltningen (Ordregiver) opfordrer med denne skrivelse relevante aktører til at afgive tilbud på en 1-årig indsatsperiode i forbindelse med forvaltningens virksomhedsrettet indsats til bekæmpelse af ubevidst diskrimination’ (Opgaven) i 2023.

Opgaven meldes ud som en annoncering efter udbudslovens afsnit V. Det betyder, at kontrakten indgås på markedsmæssige vilkår, ligesom de almindelige forvaltningsretlige principper tages i agt. De formelle udbudsregler finder ikke anvendelse, og der vil ikke være klageadgang til Klagenævnet for Udbud i forhold til den proces, der leder frem til kontraktindgåelse.

Den ordregivende myndighed er Beskæftigelses- og Integrationsforvaltningen, Bernstorffsgade 17, 1577 København V.

Opgaven er beskrevet nærmere i Kravspecifikation (bilag 1, pkt. 2 og 3).

1. **Tilbudsindhentningsmateriale**

Tilbudsindhentningsmaterialet består af følgende dele, som ikke må ændres.

Bilag 1-2 vedrører og udspecificerer opgaven.

Bilag 3-5 er til tilbudsgivers orientering, og beskriver bl.a. seneste status på den eksisterende indsats samt de betingelser og forhold, som Københavns Kommunes eksterne samarbejdspartnere skal acceptere ved indgåelse af aftale.

* Bilag 1: Kravspecifikation
* Bilag 2: Ansøgningsskema
* Bilag 3: Midtvejsnotat En by af talenter
* Bilag 4: Kortlægningsrapporten ’Ubevidst diskrimination på det københavnske arbejdsmarked’
* Bilag 5: Eksempel på konsulentaftale inkl. bilag (*udfyldes først ved indgåelse af aftale*)
1. **Tildelingskriterier**

Tildelingen af kontrakten vil ske på baggrund af en vurdering på grundlag af nedenstående tildelingskriterier.

Vurderingen foretages ud fra en skala på 0-8, hvor 8 er højest. Tildelingskriterierne vægtes således:

* Indhold **40 %**
* Relevant erfaring: **40 %**
* Budget: **20 %**

Det vil blive vurderet i hvor høj grad opgaveløsningen er fyldestgørende i forhold til hvert af tildelingskriterierne.

Forvaltningen vil i tilbudsvurderingen udarbejde en kortfattet beskrivelse af de forhold i tilbuddet, som er tillagt vægt i vurderingen.

*I vurderingen af tildelingskriteriet indhold indgår følgende elementer i den samlede vurdering:*

* I hvor høj grad løsningsforslaget giver en fyldestgørende besvarelse på Opgaven (jf. bilag 1, punkt 2 og 3)
* I hvor høj grad tilbuddets løsningsforslag lever op til det beskrevne formål med indsatsen
* I hvor høj grad tilbuddets løsningsforslag demonstrerer en fyldestgørende opgaveforståelse og anvender relevante faglige metoder, der er velbegrundede i forhold til indsatsens formål og målgruppe
* Tilbudsgivers plan for rekruttering af virksomheder (fx via PR-tiltag)

*I vurderingen af tildelingskriteriet relevant erfaring indgår følgende elementer i den samlede vurdering:*

* Tilbudsgivers erfaring og faglig ekspertise med at arbejde med forandringsprocesser i virksomheder og organisationer, mangfoldighed på arbejdsmarkedet og ubevidst diskrimination samt med lignende opgaver herunder erfaring med de aktiviteter, som tilbudsgiver lader indgå i indsatsen
* I hvor høj grad løsningsforslaget demonstrerer kendskab til målgruppen (offentlige og private virksomheder/arbejdspladser) og erfaring med at arbejde med Opgavens målgruppe
* Tilbudsgivers netværk blandt virksomheder i København og andre arbejdsmarkedsrettede aktører
* Tilknyttede konsulenters CV’er

*I vurderingen af tildelingskriteriet budget indgår en vurdering af:*

* En vurdering af det samlede budget for afholdelse af de i kravspecifikationen (bilag 1) beskrevne opgaver.

Evalueringen foretages på baggrund af tilbudsgivers tilbud, der vedlægges som bilag til kontrakten. Ordregiver forbeholder sig retten til, under hensyn til de udbudsretlige regler, i samarbejde med tilbudsgiver, at foretage mindre justeringer i tilbuddet, efter at en leverandør er fundet.

1. **Proces for tildeling af opgaven**

|  |  |
| --- | --- |
| 10. november 2022  | Indhentelse af tilbud påbegyndes |
| 24. november 2022 | Frist for at stille spørgsmål |
| Offentliggørelse af spørgsmål og svar  | Samtlige spørgsmål og svar (i anonymiseret form) samt eventuelle rettelser vil blive offentliggjort løbende på [Aktuelle udbud | Københavns Kommunes hjemmeside (kk.dk)](https://www.kk.dk/udbud) |
| 1. december 2022 kl. 24.00  | Tilbudsfrist  |
| 15. december 2022 | Forventet Tildelingsbeslutning |
| Primo januar | Forventet kontraktindgåelse og projektstart |

1. **Vilkår for tilbudsafgivelsen**

Løsningsforslaget skal indsendes i medsendte ansøgningsskema (bilag 2) og må ikke overskride 15 sider ekskl. bilag. Tilbudsgiver opfordres til at formulere sig så kortfattet som muligt og til kun at vedlægge relevante oplysninger.

Krav til løsningsforslagets indhold er nærmere beskrevet i kravspecifikationen (bilag 1, pkt. 2 og 3).

Tilbuddet skal være Beskæftigelses- og Integrationsforvaltningen i hænde senest d. 1. december 2022 kl. 24.00. Tilbuddet og relevante bilag sendes via mail til Nicoline Emborg Hammarberg, IS1U@kk.dk.

Spørgsmål til opgaven kan sendes skriftligt på mail til: IS1U@kk.dk mærket med emnet ”Spørgsmål En by af talenter” frem til den 24.november 2022.

Med venlig hilsen

Nicoline Emborg Hammarberg

AC-Fuldmægtig